29.6.2023
ET
Euroopa Liidu Teataja
C 229/15
36. rõhutab, kui oluline on kultuurilise ja demokraatliku hariduse algatuste loomine, et edendada liikuvust ja inimestevahelisi kontakte ning saavutada kestliku sotsiaalse ja majandusliku arengu kaudu tugevam ühiskond; 37. rõhutab, kui oluline on parandada suutlikkust näha ette COVID-19ga seotud väärinfo levitamist ja sellele reageerida ning tegeleda ühiskonna vastupanuvõimega ohtudele, mida kujutavad endast propaganda, libauudised ja vaenukõne, piiramata seejuures meedia sõnavabadust; 38. rõhutab, kui oluline on idapartnerluse riikides ajude äravoolu sotsiaal-majanduslike tagajärgede ärahoidmise seisukohast luua noortele rohkem kvaliteetseid töökohti, mis on aga eriti keeruline muutuste struktuuriliste tõukejõudude tõttu, nagu tehnoloogilised uuendused ja üleilmastumine; 39. märgib, et COVID-19 pandeemia ajal koormati kõik idapartnerluse riikide tervishoiusüsteemid kiiresti üle ning seetõttu peaksid poliitikakujundajad suurendama valmisoleku tõstmiseks vastastikust abi ja riiklike tervishoiuteenuste rahastamist; 40. märgib, et COVID-19 pandeemia on kiirendanud digiüleminekut ning idapartnerluse riigid peaksid mõtestama ümber olemasolevate haridusmudelite kestlikkuse ja tõhususe; 41. rõhutab, et idapartnerluse riigid peaksid tegema koostööd pandeemiajärgse taastamispoliitikaga seotud kogemuste jagamisel, et tugevdada valmisolekut ja vastastikust abi sarnaste probleemide lahendamisel tulevikus; 42. rõhutab vajadust selge töökohtade raamistiku järele, et edendada rohe- ja digipööret, tagada taastumine COVID-19 pandeemia sotsiaal-majanduslikust mõjust, tugevdada pealinnades kestlikku konkurentsivõimet, tagada inimväärsed töökohad ja võrdsed võimalused ning suurendada piirkonnas stabiilsust ja jõukust; 43. rõhutab vajadust toetada strateegilisi investeeringuid kestliku, keskkonnahoidliku ja ringmajanduse kasvuks, parandades samal ajal idapartnerluse piirkonna toiduga kindlustatust; 44. rõhutab, kui oluline on edendada majandusarengut selliste meetmete abil nagu suurem ühendatus ja piirkondlik areng, piirkonnasisene kaubandus, põllumajandus ja maaelu areng, pöörates tugevat poliitilist tähelepanu keskkonnakaitsele, et tugevdada vastupanuvõimet kliimamuutustele, kiirendada üleminekut vähese CO2 heitega ringmajandusele ja arendada digimajandust; 45. märgib, kui oluline on suurendada tehnilist oskusteavet ja võimekust, et võtta kasutusele riigisisesed heitkoguste seire, aruandluse ja kontrollimise raamistikud kooskõlas Pariisi kokkuleppe kohase uue tõhustatud läbipaistvusraamistikuga; 46. väljendab heameelt idapartnerluse majandus- ja investeerimiskava üle, mille eesmärk on eraldada ELi eelarvest toetuste, segarahastamise ja tagatistena 2,3 miljardit eurot, et toetada majanduse pandeemiajärgset taastumist ja idapartnerluse riikide majandust kestlikult ümber kujundada, et nad saaksid vastupidavamaks ja integreeritumaks; märgib, et avaliku ja erasektori investeeringud võiksid kava võimendada kuni 17 miljardi euro ulatuses; 47. kutsub kõiki ELi ja idapartnerluse riikide sidusrühmi üles suurendama pingutusi, et rakendada kõrgetasemelisi suurprojekte, sealhulgas projekte, mille eesmärk on arendada ühenduvust Mustal merel, näiteks neid, mis käsitlevad Musta mere veealust elektri ülekandekaablit ja kiudoptilist kaablit ning Gruusia ja ELi liikmesriikide (Rumeenia ja Bulgaaria) vahelist otsest laevaühendust ja fiiderteenuseid, mis lühendaksid transiidile ja käibe teenimisele kuluvat aega ning muudaksid need piirkonnad ligipääsetavamaks; 48. tuletab meelde, et Euroopa Liit jätkab nende idapartnerluse riikide toetamist, kes soovivad kõnealuses piirkonnas oma vastupanuvõimet ja stabiilsust suurendada, ning teeb seda eri liiki koostöö ja kaasatuse pakkumise, sealhulgas küber-, hübriid- ja muude mittesõjaliste vahendite kaudu.